text: Se min Opel
  12 juni 2011 kl. 13.28
  160 Opel-fanatikere fra Danmark, Tyskland, Sverige og Holland holder i pinsen til på Ribe Camping. Her viser de deres kære opeler frem, 
  hygger sig og udveksler viden om deres fælles hobby. Der er også rig mulighed for at købe stumper til de aldrende biler.
  Bilmærket Opel har i mange år været en del af mange familiers mobile virkelighed, og for nogen er der tale om et stykke kulturarv.
  Det var den tyske stifter Adam Opel, der for mere end 100 år siden, med udgangspunkt i fremstilling af cykler og symaskiner satte det kendte bilmærke i masseproduktion.
  